title: Provedbena uredba Komisije (EU) 2020/1177 оd 7. kolovoza 2020. o izmjeni Provedbene uredbe (EU) 2020/469 u pogledu odgode datumâ primjene određenih mjera u kontekstu pandemije COVID-a 19 (Tekst značajan za EGP)

text:
                  10.8.2020

                  HR

                  Službeni list Europske unije

                  L 259/12

         PROVEDBENA UREDBA KOMISIJE (EU) 2020/1177
         оd 7. kolovoza 2020.
         o izmjeni Provedbene uredbe (EU) 2020/469 u pogledu odgode datumâ primjene određenih mjera u kontekstu pandemije COVID-a 19
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (1), a posebno njezin članak 36. stavak 1. točke (c) i (g), članak 43. stavak 1. točke (a) i (f) i članak 44. stavak 1.,
         budući da:

                     (1)

                     Mjere koje su uvedene u cilju sprječavanja širenja pandemije COVID-a 19 ozbiljno otežavaju pripreme država članica i zrakoplovne industrije za primjenu niza nedavno donesenih provedbenih uredbi u području zrakoplovne sigurnosti.

                     (2)

                     Mjere ograničavanja kontakata, promjene uvjeta rada i raspoloživosti osoblja te dodatno radno opterećenje potrebno za svladavanje znatnih negativnih posljedica pandemije COVID-a 19 svim subjektima otežavaju pripreme za primjenu tih provedbenih uredbi.

                     (3)

                     Provedbena uredba Komisije (EU) 2020/469 (2) djelomično će se primjenjivati od 5. studenoga 2020. Prilagodba zajedničkih zahtjeva za izvješćivanje i zahtjeva koji se odnose na format METAR i SNOWTAM, u skladu sa standardima i preporučenim praksama Međunarodne organizacije civilnog zrakoplovstva (ICAO) koje su uvedene tom provedbenom uredbom otežana je zbog nedostatka resursa nadležnih tijela i predmetnih operatora uzrokovanog pandemijom COVID-a 19 i stoga bi je trebalo odgoditi kako bi se nadležna tijela i dionici mogli pripremiti za njihovu primjenu.

                     (4)

                     Agencija Europske unije za sigurnost zračnog prometa Komisiji je potvrdila da je moguće odgoditi primjenu odredaba iz uvodne izjave 3., a da se pri tome ne ugrozi sigurnost zrakoplovstva jer je riječ o vrlo ograničenom razdoblju, a cilj je dotičnih novih mjera prilagodba odredaba koje su već na snazi u skladu s aktualnim standardima i preporučenim praksama ICAO-a.

                     (5)

                     Kako bi se trenutačno smanjio pritisak na nacionalna tijela i sve dionike tijekom pandemije COVID-a 19 i omogućilo im se da prilagode svoje planove za kasniju primjenu predmetnih odredaba, ova bi Uredba trebala stupiti na snagu sljedećeg dana od njezine objave u Službenom listu Europske unije.

                     (6)

                     Mjere predviđene ovom Uredbom u skladu su s mišljenjem Odbora osnovanog člankom 127. Uredbe (EU) 2018/1139,

               DONIJELA JE OVU UREDBU:

            Članak 1.
            Članak 5. Provedbene uredbe (EU) 2020/469 zamjenjuje se sljedećim:

                  „Članak 5.
                  Ova Uredba stupa na snagu dvadesetog dana od dana objave u Službenom listu Europske unije.
                  Primjenjuje se od 27. siječnja 2022.
                  Sljedeće se odredbe primjenjuju od 12. kolovoza 2021.:

                              (a)

                              točka 10. podtočka (b) Priloga I.;

                              (b)

                              u Prilogu III, točki 6.: Dodatak 3.: „FORMAT ZA SNOWTAM”.

                        Točka 5. Priloga III. primjenjuje se od 5. studenoga 2020., osim točke 5. podtočke v.: Dodatak 1. Predložak za METAR, koja se primjenjuje od 12. kolovoza 2021.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. kolovoza 2020.

                  Za Komisiju

                  Predsjednica

               Ursula VON DER LEYEN

            (1)  SL L 212, 22.8.2018., str. 1.

            (2)  Provedbena uredba Komisije (EU) 2020/469 оd 14. veljače 2020. o izmjeni Uredbe (EU) br. 923/2012, Uredbe (EU) br. 139/2014 i Uredbe (EU) 2017/373 u pogledu zahtjeva za upravljanje zračnim prometom/uslugama u zračnoj plovidbi, oblikovanja struktura zračnog prostora i kvalitete podataka, sigurnosti uzletno-sletnih staza te o stavljanju izvan snage Uredbe Komisije br. 73/2010 (SL L 104, 3.4.2020., str. 1.).